open-index/open-wikipedia-markdown huggingface dataset:
இந்தியக் குடியியல் பணிகள் தேர்வு

thumb | வலது | ஒன்றிய அரசுப்பணியாளர் தேர்வாணையத்தின் சின்னம்**இந்தியக் குடியியல் பணிகள் தேர்வு** (Civil Services Examination, CSE) என்பது அகில இந்திய அளவில் இந்தியக் குடியியல் பணிகள் அதிகாரிகளுக்கான இந்திய நடுவண் அரசின் மத்திய அரசுப்பணியாளர் தேர்வாணையத்தால் (UPSC) ஆண்டுதோறும் நடத்தப்படும் போட்டித் தேர்வாகும். இப்போட்டித் தேர்வின் குறைந்தபட்சக் கல்வித் தகுதி ஒரு இளநிலை பட்டம் ஆகும். இப்போட்டித் தேர்வு மூன்று நிலைகளில் நடத்தப்படுகிறது. தேர்வில் தேர்ச்சி பெற்றவர்களுக்கு ஓராண்டு பயிற்சி வகுப்புகள் நடத்தப்படுகின்றன.

## தகுதிகள்
* இந்தியக் குடிமகனாக இருக்க வேண்டும். 
* குறைந்தபட்ச கல்வித் தகுதி, இந்தியப் பல்கலைக்கழகத்தால் அங்கீகரிப்பட்ட ஏதேனும் ஒரு இளநிலை பட்டம் பெற்றிருக்க வேண்டும்.

## வயது வரம்பு
இப்போட்டித்தேர்வில் கலந்து கொள்ள குறைந்தபட்ச வயது 21 ஆகும். அதிகபட்ச வயது வரம்பு, பொதுப் பிரிவினர்க்கு 32 வயது, இதர பிற்படுத்த பிரிவினருக்கு 35 வயது, தாழ்த்தப்பட்ட மற்றும் பழங்குடியினர்களுக்கு 37 வயதாகும்.

## எத்தனை முறை தேர்வு எழுதலாம்
இப்போட்டித் தேர்வுகள் வகுப்பு வாரியாக குறிப்பிட்ட தடவைகள் மட்டும் எழுதலாம்.

* பொதுப் பிரிவினர் மற்றும் கிரீமிலேயர் (Creamy Layer in OBC) அதிகபட்சமாக ஆறு (6) முறை எழுதலாம்.
* இதர பிற்படுத்த வகுப்பினர் அதிகபட்சமாக ஏழு முறை எழுதலாம்.
* தாழ்த்தப்பட்ட மற்றும் பழங்குடியினர்கள் எத்தனை முறை வேண்டுமானாலும் எழுதலாம்.

## தேர்வில் இடஒதுக்கீடு
இப்போட்டித் தேர்வில் மதிப்பெண்கள் மற்றும் இந்திய அரசின் இட ஒதுக்கீடு கொள்கைகளின்படி போட்டியாளர்களைத் தெரிவு செய்வர்.

## தேர்வு முறைகள்

*இத்தேர்வு மூன்று நிலைகளில் நடத்தப்பெறுகின்றன.
**முதனிலை தேர்வு (Preliminary) கொள்குறி வகைத் (புலனறிவு) தேர்வாக நடத்தப்படுகிறது.
**முதனிலையில் தேறியவர்கள் முதன்மைத் தேர்வுக்கு (Main Examination) அனுமதிக்கப்படுகின்றனர்.  
**முதன்மைத் தேர்வானது இரு கட்டங்களை உடையது. விளக்க எழுத்துத் தேர்வு (Descriptive written) &  நேர்முகத் தேர்வு (Interview Test).  
**முதன்மை விளக்க எழுத்துத் தேர்வில் தேர்வு பெற்றோர் நேர்முகத் தேர்வுக்கு அழைக்கப்படுவர்.
**முறையே முதன்மை விளக்க எழுத்துத் தேர்வு மற்றும் நேர்முகத் தேர்வில் பெற்ற மதிப்பெண்களைக் கூட்டி ஒன்றிய அரசுப்பணியாளர் தேர்வாணையம் பரிந்துரைகளை மத்திய பணியாளர் அமைச்சகத்துக்கு அனுப்பும்.
**பரிந்துரைகளின் அடிப்படையில் அமைச்சகம் தேர்வானோருக்கான பணி ஆணைகளை வழங்கும்.  

## மேற்கோள்கள்

## வெளி இணைப்புகள்
* இந்திய நடுவண் அரசின் பணியாளர் தேர்வாணையத்தின் இணையதளம்

இந்திய அளவிலான பணியாளர் தேர்வுகள்
ஜெயலலிதா திரை வரலாறு

**தமிழக முன்னாள் முதல்வர் கலைச்செல்வி [[ஜெயலலிதா]] அவர்கள்** 1961 தொடங்கி 1980 வரை திரைப்பட உலகில் நடித்தார். 14 திரைப்படங்களில் பாடியுள்ளார்.

## நடித்த, திரைப்படங்களின் பட்டியல்

## தெலுங்கு

# கதா னாயகுனி கதா (1965)
# மனுஷுலு மமதலு (1965)
# ஆமெ எவரு(யார் னீ)? (1966)
# ஆஸ்திபருலு (1966)
# கன்னெ பில்லா (1966)
# கூடச்சாரி 116 (1966)
# னவராத்திரி (1966)
# கோபாலுடு பூபாலுடு(1967)
# சிக்கடு தொரகடு (1967)
# தனமே பிரபஞ்சலீலா (1967)
# நுவ்வே (1967)
# பிரம்மச்சாரி (1967)
# சுக துக்காலு(1967)
# அத்ருஷ்டவந்துலு (1968)
# கொயம்பத்தூரு கைதி (1968)
# திக்க ஶங்கரையா (1968)
# தோபிடீ தொங்கலு (1968)
# நிலுவு தோப்டீ (1968)
# பூல பில்ல (1968)
# பெள்ளண்டே பயம் (1968)
# போஸ்ட்மன் ராஜு (1968)
# பாக்தாத் கஜதொங்க (1968)
# ஸ்ரீராமகதா (1968)
# ஆதர்ஶ குடும்பம் (1969)
# கதா நாயகுடு (1969)
# கதலடு-வதலடு (1969)
# கொண்டவீட்டி சிம்ஹம் (1969)
# பஞ்ச கல்யாணி தொங்கல ராணி (1969)
# ஆலீபாபா 40 தொங்கலு  (1970)
# கோடீஶ்வருடு (1970)
# கண்டிகோட்ட ரஹஸ்யம் (1970)
# மேமே மொனகாள்ளம் (1971)
# ஸ்ரீகிருஷ்ண விஜயம் (1971)
# ஸ்ரீ கிருஷ்ண சத்யா (1971)
# பார்யா பிட்டலு (1972)
# டாக்டர் பாபு(1973)
# தேவுடம்ம (1973)
# தேவுடு சேசின மனுஷுலு (1973)
# லோகமு சுட்டின வீருடு (1973)
# பிரேமலு- பெள்ளிள்ளு (1974)
# நாயகுடு-வி நாயகுடு(1980)

## பெற்ற விருதுகளும் சிறப்புகளும்
* 1972 - சிறந்த தமிழ் நடிகைக்கான பிலிம்பேர் விருது
* 1973 - சிறந்த தமிழ் நடிகைக்கான பிலிம்பேர் விருது

## மேற்கோள்கள்

## வெளியிணைப்புகள்
* ஜெயலலிதாவின் திரையுலக வாழ்க்கை IMDP

பகுப்பு:தமிழ்த் திரைப்படம் தொடர்பான பட்டியல்கள்

பகுப்பு:ஜெயலலிதா
மத்திய உவர்நீர் மீன் வளர்ப்புக் கழகம் (இந்தியா)

**மத்திய  உவர்நீர் மீன் வளர்ப்புக்  கழகம் (இந்தியா)** (The Central Institute of Brackishwater Aquaculture (CIBA), என்பது  இந்தியாவில் உவர்நீர் மீன் வளர்ப்பு ஆய்வை மேம்படுத்த, இந்திய நடுவண் அரசின் வேளாண்மை அமைச்சகத்தின்,  இந்திய வேளாண்மை ஆய்வுக் கழகத்தால் (ICAR) சென்னையில் தொடங்கப்பட்ட ஒரு தொழில்நுட்ப கல்வி மற்றும் ஆய்வுக் கழகமாகும்.இக்கழகத்தின் தலைமையகம் ராஜா அண்ணாமலைபுரம், சென்னையிலும், ஆய்வு மையம், மேற்கு வங்காளத்தின் காக்தீப் என்ற இடத்திலும், கள ஆய்வு நிலையம், முட்டுக்காடு, சென்னையிலும் அமைந்துள்ளது.  

## சர்ச்சைகள்

மத்திய அரசாங்கம் தனது 103 தேசிய வேளாண் ஆராய்ச்சி மையங்களுள் ஒரே பயிருக்காக இருவேரு இடங்களில் செயல்படும் 43 நிறுவனங்களை மூட நிதி ஆயோக் பரிந்துரைத்துள்ளது, இதில் தமிழ்நாட்டிலுள்ள மூன்று தேசிய விவசாய ஆராய்ச்சி நிறுவனங்களை மூட உத்தேசித்துள்ளதாகவும் தெரிகிறது. சென்னையிலுள்ள மத்திய உவர்நீர் மீன் வளர்ப்பு ஆராய்ச்சி மையத்தினை கொச்சியில் செயல்படும் நிறுவனத்துடன் இணைக்க உள்ளதாகவும் நவம்பர் 2017ல் செய்தி வந்ததையடுத்து தமிழக விவசாயிகள் சார்பில் கடும் எதிர்ப்பு எழுந்துள்ளது. 

## மேற்கோள்கள்

## வெளி இணைப்புகள்
* http://www.researchgate.net/institution/Central_Institute_of_Brackishwater_Aquaculture
* CIBA profile and programs on YouTube
* Documentary about CIBA on YouTube
* Location map on Open street Map
* Reference on ASTI
* on Wikimapia
* Profile 

## மேலும் படிக்க
* ICAR booklet on CIBA
* CIBA prodile on Docstock
* Booklet on CIBA    

பகுப்பு:இந்திய தொழில்நுட்பக் கழகங்கள்
பகுப்பு:இந்திய அரசுத் திட்டங்கள்
பகுப்பு:இந்திய அறிவியல் நிலையங்கள்
பகுப்பு: தமிழ்நாட்டிலுள்ள ஆராய்ச்சி நிறுவனங்கள்
எஸ். எம். சுப்பையா நாயுடு

**எஸ். எம். சுப்பையா நாயுடு** (*S. M. Subbiah Naidu*, 15 மார்ச் 1914 – 26 மே 1979) தென்னிந்தியத் திரைப்பட இசையமைப்பாளர் ஆவார். 

## இசையமைத்த தமிழ்த் திரைப்படங்கள்
* ஸ்ரீ முருகன் (1946)
* கஞ்சன் (1947)
* குண்டலகேசி‎ (1947)
* ராஜகுமாரி ‎(1947)
* அபிமன்யு (1948)
* ராஜ முக்தி‎ (1948)
* மோகினி (1948)
* வேலைக்காரி (1949)
* கிருஷ்ண விஜயம்‎ (1950)
* ஏழை படும் பாடு‎ (1950)
* திகம்பர சாமியார்‎ (1950)
* மர்மயோகி‎ (1951)
* பொன்னி (1953)
* மலைக்கள்ளன் (1954)
* வாழ்விலே ஒரு நாள்‎ (1956)
* அன்னையின் ஆணை (1958)
* திருமணம்(1958)
* நாடோடி மன்னன்‎ (1958)
* அதிசயப் பெண்‎ (1959)
* திருடாதே (1961)
* கொஞ்சும் சலங்கை‎ (1962)
* கல்யாணியின் கணவன்‎ (1963)
* ஆசை முகம்(1965)
* ராஜா வீட்டுப் பிள்ளை (1967)
* சக்கரம் (1968)
*மன்னிப்பு(1969)
* சுந்தரமூர்த்தி நாயனார் (1967)
* குலகௌரவம்‎ (1976)

## மேற்கோள்கள்
 

## வெளி இணைப்புகள்
Music by SM Subbiah Naidu

பகுப்பு:தமிழ்த் திரைப்பட இசையமைப்பாளர்கள்
பகுப்பு:1914 பிறப்புகள்
பகுப்பு:1979 இறப்புகள்
இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்

**இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்** (Indian Institute of Information Technology Design & Manufacturing Kancheepuram)  (**IIITD&M Kancheepuram**)  இந்திய அரசின் மனித வள மேம்பாட்டுத் துறையின் கீழ் செயல்படும் தேசிய முக்கியத்துவம் வாய்ந்த இத்தொழில்நுட்பக் கல்வி மற்றும் ஆய்வுக் கழகம் 2007ஆம் துவக்கப்பட்டது.. 
இந்தியத் தொழில் நுட்பக் கழகம், சென்னை வளாகத்தில் செயல்பட்டு வந்த இக்கழகம், 2011 ஆண்டு முதல் கேளம்பாக்கம்-வண்டலூர் சாலையில் அமைந்துள்ள வளாகத்தில் செயல்படுகிறது.

இதே போன்ற தொழில்நுட்பக் கழகம் ஜபல்பூரில் செயல்படுகிறது.

## மாணவர் சேர்க்கை
மேனிலைப் பள்ளி படிப்பு முடித்த மாணவர்கள் நான்காண்டு இளநிலை தொழில் நுட்ப பட்டப் படிப்புகளில் சேர இந்திய தொழில்நுட்ப கழக ஒருங்கிணைந்த நுழைவுத் தேர்வில் (JEE) தேர்ச்சி பெற்றிருக்க வேண்டும். இரண்டாண்டு முதுநிலை தொழில் நுட்ப பட்டப் படிப்புகளில் சேர்வதற்கு  பொறியியல் பட்டதாரி தகுதித் தேர்வில் (GATE) தேர்ச்சி பெற்றிருக்க வேண்டும்.

## இளநிலை தொழில் நுட்ப பட்டப் படிப்புகள் (B.Tech.,)
நான்காண்டு இளநிலை தொழில் நுட்ப படிப்புகள்: 
* கணிப்பொறியியல் 
* மின்னணுப் பொறியியல் (வடிவமைப்பு மற்றும் உற்பத்தி) 
* இயந்திரவியல் (வடிவமைப்பு & உற்பத்தி)

## ஐந்தாண்டு ஒருங்கிணைந்த முதுநிலை தொழில்நுட்ப பட்டப் படிப்புகள்
* கணிப்பொறியியல்
* மின்னணுப் பொறியியல் (வடிவமைப்பு & உற்பத்தி) 
* மின்னணுப் பொறியியல் (வடிவமைப்பு & உற்பத்தி) +  தகவல் தொழில் நுட்பம் 
* இயந்திரவியல் (வடிவமைப்பு & உற்பத்தி) +  உற்பத்தி வடிவமைப்பு 
* இயந்திரவியல் (வடிவமைப்பு & உற்பத்தி) + சிறப்பு உற்பத்தி

## முதுநிலை வடிவமைப்பு பட்டப் படிப்புகள் (M.Des )
இரண்டாண்டு மின்சாரவியல், இயந்திரவியல் மற்றும் மின்னணுப் பொறியியல் படிப்புகள் உள்ளது.

## முனைவர் பட்டப் படிப்புகள்
கணிப்பொறியியல், மின்சாரவியல், மின்னணு பொறியியல், இயந்திரவியல் ஆகிய தொழில்நுட்ப ஆய்வுப் படிப்புகளில் முனைவர் பட்டப் படிப்புகள் உள்ளது.

## மேற்கோள்கள்

## வெளி இணைப்புகள்
* இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரதின் அதிகாரபூர்வமான இணையதளம்
* இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்

பகுப்பு:இந்திய தொழில்நுட்பக் கழகங்கள்
பகுப்பு:இந்திய அறிவியல் நிலையங்கள்
யூரி ஒகனேசியான்

**யூரி த்சொலொக்கோவிச் ஒகனேசியான்** (*Yuri Tsolakovich Oganessian*, , பிறப்பு: 14 ஏப்ரல் 1933) என்பவர் ஆர்மீனிய வம்சாவழியைச் சேர்ந்த உருசிய அணுக்கரு இயற்பியலாளர் ஆவார். இவரும், இவரது அணியைச் சேர்ந்தவர்களும் இணைந்து தனிம அட்டவணையில் உள்ள மிகக்கனமான உலோகங்களைக் கண்டறிந்தனர்.
 
ஓகனேசியான் உருசியாவின் இரசுத்தோவ் நகரில் பிறந்தவர். தூப்னா நகரில் உள்ள பிளெரோவ் அணுக்கருத்தாக்க ஆய்வுக் கூடத்தில் அறிவியல் தலைவராகப் பணியாற்றினார்.

அமெரிக்க அறிவியலாளர்கள் ஒகனேசியான் குழுவினரின் கண்டுபிடிப்பான பிளெரோவியத்தை அது கண்டுபிடிக்கப்பட்டு பத்தாண்டுகளுக்குப் பின்னர் 2009 ஆம் ஆண்டில் அங்கீகரித்தனர். மேலும், புதிய தனிமங்களைக் கண்டுபிடித்து அறிமுகம் செய்யும் மாபெரும் அறிவியலாளராக ஏற்றுக்கொள்ளப்பட்டார்.

## மேற்கோள்கள்

## வெளி இணைப்புகள்
Yuri Oganessian biography 

பகுப்பு:உருசிய இயற்பியலாளர்கள்
பகுப்பு:1933 பிறப்புகள்
பகுப்பு:வாழும் மக்கள்
பகுப்பு:சோவியத் இயற்பியலாளர்கள்
கலையியல் ரசனைக் கட்டுரைகள் (நூல்)

**கலையியல் ரசனைக் கட்டுரைகள்** குடவாயில் பாலசுப்பிரமணியன் எழுதிய நூலாகும். கோயில்களில் காணப்படும் பல்வேறு கூறுகளான கல்வெட்டு, சிற்பம், ஓவியம், கட்டடம் போன்ற நுணுக்கங்கள் கலை ரசனையுடன் விவாதிக்கப்படுகின்றன. தமிழகம் மட்டுமன்றி பிற மாநிலங்களில் உள்ள கோயில்களில் காணப்படும் கலைக்கூறுகள் இலக்கியம் மற்றும் பிற சான்றுகளுடன் ஒப்பு நோக்கப்பட்டுள்ளன.

## அமைப்பு
இந்நூல் 30 தலைப்புகளைக் கொண்டு அமைந்துள்ளது.  தேவையான இடங்களில் புகைப்படங்கள் தரப்பட்டுள்ளன. 

## ஆதாரம்

பகுப்பு:2004 தமிழ் நூல்கள்
பகுப்பு:கோயில் கட்டிடக்கலை
பண்டைத் தமிழக வரைவுகளும் குறியீடுகளும் (நூல்)

**பண்டைத் தமிழக வரைவுகளும் குறியீடுகளும்**, இராசு. பவுன்துரை எழுதிய ஆய்வு நூலாகும் . இந்நூல் சங்க காலத் தமிழக வரலாறு, கலை  மற்றும் பண்பாடு ஆகியவற்றைக் குறித்து அறிவதற்கும் எழுதுவதற்கும் சான்றுகளாக உள்ள வரைவுகளையும், குறியீடுகளையும் குறித்து ஆராய்கிறது. 

## அமைப்பு
இந்நூல் முன்னுரை, நிறைவுரையுடன் ஒன்பது கட்டுரைகளைக் கொண்டு அமைந்துள்ளது.

## ஆதாரம்

பகுப்பு:2004 தமிழ் நூல்கள்
பகுப்பு:தமிழ் மொழி வரலாறு
திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் (நூல்)

**திரிசிரபுரம் மகாவித்துவான் ஸ்ரீமீனாட்சிசுந்தரம் பிள்ளையவர்களின் சரித்திரம்**, டாக்டர். உ.வே.சாமிநாதையர் எழுதிய மீனாட்சிசுந்தரம் பிள்ளையின் வரலாறாகும். இந்நூல் 1933-இல் முதல்பதிப்பாக வெளியிடப்பட்டது.

## அமைப்பு
இந்நூல் மீனாட்சிசுந்தரம் பிள்ளையின் முன்னோரும் தந்தையாரும் என்ற தலைப்பில் தொடங்கி புராணங்களும் பிரபந்தங்களும் இயற்றல் என்ற தலைப்பு வரை 24 தலைப்புகளோடு,  செய்யுள் முதற்குறிப்பகராதி, சிறப்புப்பெயர் முதலியவற்றின் அகராதி ஆகியவற்றோடு முதல் பாகம் அமைந்துள்ளது.  நூலாசிரியரை ஏற்றுக்கொண்டது முதல், இயல்புகளும் புலமைத்திறனும் வரை 12 தலைப்புகளோடு, நான்கு அநுபந்தங்களைக் கொண்டு, செய்யுள் முதற்குறிப்பகராதி, சிறப்புப்பெயர் முதலியவற்றின் அகராதி ஆகியவற்றோடு இரண்டாவது பாகம் அமைந்துள்ளது.

## மேற்கோள்கள்

திரிசிரபுரம் மகாவித்துவான் ஸ்ரீமீனாட்சிசுந்தரம் பிள்ளையவர்களின் சரித்திரம்', நூல், (மறுபதிப்பு, 1986; தமிழ்ப்பல்கலைக்கழகம், தஞ்சாவூர்)

பகுப்பு:வரலாற்று நூல்கள்
பகுப்பு:தமிழ் வாழ்க்கை வரலாற்று நூல்கள்
பகுப்பு:1933 தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
வட்டக்கல்வலசு

**வட்டக்கல்வலசு** தமிழ்நாட்டின் ஈரோடு மாவட்டத்தில் உள்ள கிளாம்பாடி பேரூராட்சியில் உள்ள ஒரு கிராமம். ஈரோடு-கரூர் நெடுஞ்சாலையில் கருமாண்டாம்பாளையம் சந்திப்பில் இருந்து தெற்கே 1 கி.மீ. தொலைவில் இந்த ஊர் உள்ளது. இந்த ஊரில் சுமார் 120 குடும்பங்கள் வசிக்கின்றன. இந்த ஊரில் கிளாம்பாடி நகர பஞ்சாயத்து நிர்வாக அலுவலகம் உள்ளது. கொங்கு வேளாள கவுண்டர்கள் பெரும்பான்மையாக வசிக்கிறார்கள். கூட்டுறவு பால் கொள்முதல் நிலையமும் இங்கு உள்ளது. ஊருக்கு மத்தியில் விநாயகர் கோவிலும் குழந்தை மாரியம்மன் கோவிலும் உள்ளன. காளிங்கராயன் கால்வாய் ஊரின் கிழக்கே செல்கிறது. மலையம்பாளையம் காவல் நிலையம் அரை கி.மீ. தொலைவில் உள்ளது.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
அன்டர் செயல்முறை

**அன்டர் செயல்முறை** (*Hunter process*, **ஹண்டர் செயல்முறை**) என்பது தொழிற்சாலைகளில் முதன்முதலில் கம்பியாக நீட்டும் தன்மை கொண்ட தூய்மையான உலோக டைட்டானியம் உற்பத்தி செய்யப் பயன்பட்ட செயல்முறையாகும். நியூசிலாந்தைச் சேர்ந்த அமெரிக்காவில் பணியாற்றிக் கொண்டிருந்த ஏ. மேத்தியூ அன்டர் 1910 ஆம் ஆண்டில் இதைக் கண்டறிந்தார். இச்செயல்முறையில் டைட்டானியம் நான்மகுளோரைடு (TiCl4) சோடியத்துடன் சேர்க்கப்பட்டு ஒரு இரும்பு கொள்கலனில் 700 முதல் 800 பாகை செல்சியசு வெப்பநிலைக்கு சூடுபடுத்தப்பட்டு ஒடுக்க வினையின் மூலம் தயாரிக்கப்படுகிறது.

:TiCl4 + 4 Na → 4 NaCl + Ti

இச்செயல்முறைக்கு முன்னர் தயாரிக்கப்பட்ட டைட்டானியம் யாவும் தூய்மையற்ற நிலையில் டைட்டானியம் நைட்ரைடு கலந்தே இருந்தன. 1940 ஆம் ஆண்டில் கிரால் செயல்முறையில் டைட்டானியம் நான்மகுளோரைடு மக்னீசியத்தால் ஒடுக்கப்பட்டு டைட்டானியம் தயாரிக்கப்பட்டது. இம்முறை அன்டர் செயல்முறையைக் காட்டிலும் மிகவும் சிக்கனமானது ஆகும்.

## மேற்கோள்கள்

பகுப்பு:தொழிற்துறை செயல்முறைகள்
பகுப்பு:தைட்டானியம்
தமிழ்ப் பாதுகாப்பு நூற்றிரட்டு (நூல்)

**தமிழ்ப் பாதுகாப்பு நூற்றிரட்டு**, தமிழாசிரியர் சிலரால் பார்வையிடப்பட்ட, நல்ல தமிழில் பேசவும் எழுதவும் கற்பிக்கும் நூலாகும்.  

## அமைப்பு
இந்நூலில் அழைப்பிதழ் எழுதுமுறை, வடசொல் தமிழ் அகரவரிசை, மக்கட்பெயர் அகரவரிசை, பழமொழி அகரவரிசை, உவமை அகரவரிசை, பிழை நீக்கி எழுதுமுறை, இல்லப்பெயர் அகரவரிசை, ஆட்சிச்சொல் அகரவரிசை என்ற எட்டு தலைப்புகள் காணப்படுகின்றன.

## உசாத்துணை
'தமிழ்ப் பாதுகாப்பு நூற்றிரட்டு', நூல், (எட்டாம் பதிப்பு, 1987; தமிழ்ப் பாதுகாப்புக் கழகம், சென்னை)

## மேற்கோள்கள்

## வெளியிணைப்புகள்
*தமிழ்ப் பாதுகாப்பு நூற்றிரட்டு, கூகுள் புக்சு

பகுப்பு:1987 தமிழ் நூல்கள்
பகுப்பு:சென்னை தமிழ்ப் பாதுகாப்புக் கழக நூல்கள்
ஒ.ச.நே - 08:30

**ஒ.ச.நே - 08:30** (*UTC-08:30*) என்பது ஒருங்கிணைக்கப்பட்ட சர்வதேச நேரத்துடன் -08:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

இது ஏப்ரல் 26, 1998 ஆம் ஆண்டு வரை பிட்கன் தீவுகளின் நேரமாகப் பயன்படுத்தப்பட்டது. ஏப்ரல் 27, 1998 ஆம் ஆண்டு முதல் **[[ஒ.ச.நே - 08:00]]** (பிட்கன் சீர் நேரம்) சீர் நேரமாகப் பயன்படுத்தப்படுகிறது.

பிட்கன் தீவுகள் தென் பசிபிக் பெருங்கடலில் இருக்கும் ஒரு பிரித்தானிய கடல் கடந்த ஆள்புலம் ஆகும்.

## மேற்கோள்கள்

பகுப்பு:ஒ.ச.நே பெயர்ச்சிகள்
ஒ.ச.நே - 05:00

**ஒ.ச.நே - 05:00** (*UTC-05:00*) என்பது ஒருங்கிணைக்கப்பட்ட சர்வதேச நேரத்துடன் -05:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது பின்வரும் பகுதிகளில் பயன்படுத்தப்படுகிறது.

## கீழை சீர் நேரம்
இது வடக்கு அரைக்கோள குளிர்காலத்தின்போது பின்வரும் பகுதிகளில் சீர் நேரமாகப் பயன்படுத்தப்படுகின்றது. இவை கோடைகாலத்தின்போது ஒ.ச.நே - 04:00 (கீழை பகலொளி நேரம்) ஐ பகலொளி சேமிப்பு நேரமாகப் பயன்படுத்தும்.

* கனடா
** நூனவுட்
** ஒன்டாரியோவின் பெரும்பான்மையான பகுதிகள் மற்றும்
** கியூபெக்கின் பெரும்பான்மையான பகுதிகள்

* அமெரிக்க ஐக்கிய நாடு
** கனெடிகட்
** டெலவெயர்
** வாசிங்டன், டி. சி.
** ஜோர்ஜியா
** மேய்ன்
** மேரிலாந்து
** மாசச்சூசெட்ஸ்
** நியூ ஹாம்சயர்
** நியூ செர்சி
** நியூ யோர்க்
** வட கரொலைனா
** ஒகையோ
** பென்சில்வேனியா
** ரோட் தீவு
** தென் கரொலைனா
** வெர்மான்ட்
** வர்ஜீனியா
** மேற்கு வர்ஜீனியா
** புளோரிடாவின் பெரும்பான்மையான பகுதிகள்
** இந்தியானாவின் பெரும்பான்மையான பகுதிகள்
** மிச்சிகனின் பெரும்பான்மையான பகுதிகள்
** அலபாமாவின் ரசல் மற்றும் பீனிக்சு நகர மாவட்டங்கள் அதிகாரப்பூர்வமாக அல்லாமல் பயன்படுத்துகின்றன.

* கரிபியன்
** பகாமாசு
** கியூபா
** எயிட்டி
** துர்கசு கைகோசு தீவுகள் (ஐக்கிய இராச்சியம்)

## மத்திய பகலொளி நேரம்
இது வடக்கு அரைக்கோள கோடைகாலத்தின்போது பின்வரும் பகுதிகளின் பகலொளி சேமிப்பு நேரமாகப் பயன்படுத்தப்படுகிறது. இப்பகுதிகளின் குளிர்காலத்தில் ஒ.ச.நே - 06:00 (மத்திய சீர் நேரம்) சீர் நேரமாகப் பயன்படுத்தப்படுகிறது.

* கனடா
** மானிட்டோபா
** நூனவுட் (மத்திய பகுதிகள்)
** ஒன்டாரியோ (மேற்குப் பகுதிகள்)
* அமெரிக்க ஐக்கிய நாடு
** அலபாமா
** ஆர்கன்சஸ்
** இலினொய்
** அயோவா
** லூசியானா
** மினசோட்டா
** மிசிசிப்பி
** மிசூரி
** ஓக்லகோமா
** விஸ்கொன்சின்
** கேன்சாசின் பெரும்பான்மையான பகுதிகள்
** நெப்ராஸ்காவின் பெரும்பான்மையான பகுதிகள்
** வடக்கு டகோட்டாவின் பெரும்பான்மையான பகுதிகள்
** தெற்கு டகோட்டாவின் பெரும்பான்மையான பகுதிகள்
** டென்னிசியின் பெரும்பான்மையான பகுதிகள்
** டெக்சசின் பெரும்பான்மையான பகுதிகள்
** புளோரிடாவின் மேற்குப் பகுதிகள்
** இந்தியானாவின் மேற்குப் பகுதிகள்
** கென்டக்கியின் மேற்குப் பகுதிகள்
** மிச்சிகனின் மேற்குப் பகுதிகள்
* மெக்சிக்கோ
** பெரும்பாலான மத்திய மற்றும் கிழக்குப் பகுதிகள் (கிந்தானா ரோ மாநிலம் தவிர)

## சீர் நேரம் (ஆண்டு முழுவதும்)
பின்வகும் பகுதிகள் *ஒ.ச.நே - 05:00* ஐ சீர் நேரமாக ஆண்டு முழுவதும் பயன்படுத்துகின்றன. 

* கனடா
** தென்னாம்ப்டன் தீவுகள் மட்டும்

* கரிபியன்
** கேமன் தீவுகள் (ஐக்கிய இராச்சியம் - பிரித்தானிய கடல் கடந்த ஆள்புலம்)
** ஜமேக்கா
* மெக்சிக்கோ
** கிந்தானா ரோ மாநிலம்

* மத்திய மற்றும் தென் அமெரிக்கா
** பனாமா
** கொலொம்பியா
** எக்குவடோர் (கலாபகசுத் தீவுகள் தவிர)
** பெரு
** பிரேசில்
*** ஆக்ரி (மாநிலம்)
*** அமேசோனாசு மாநிலத்தின் தென்மேற்கு பகுதி
** சிலி
*** ஈஸ்டர் தீவு

## மேற்கோள்கள்

பகுப்பு:ஒ.ச.நே பெயர்ச்சிகள்
நல்ல தமிழ் எழுத வேண்டுமா? (நூல்)

**நல்ல தமிழ் எழுத வேண்டுமா?**, அ. கி. பரந்தாமனார் எழுதிய, தமிழை நல்ல முறையில் எழுத வேண்டிய உத்திகளைக் கூறும் நூலாகும்.  

## அமைப்பு
இந்நூல் தமிழ் மொழி, உரைநடை வரலாறு, அளவான இலக்கணம்,கலைச்சொற்கள் உள்ளிட்ட 42 தலைப்புகளைக் கொண்டு அமைந்துள்ளது. பிற்சேர்க்கையாக சில காரணப்பெயர்களின் அகரவரிசை, ஐயமுறும் சொற்களின் அகரவரிசை, இருவகையாக எழுதப்படும் சொற்கள் அமைந்துள்ளன.

## உசாத்துணை
'நல்ல தமிழ் எழுத வேண்டுமா?', நூல், (எட்டாம் பதிப்பு, 1988; பாரி நிலையம், சென்னை, வெளியிட்டோர் அல்லி நிலையம், சென்னை)

பகுப்பு:1988 தமிழ் நூல்கள்
பகுப்பு:பாரி நிலைய நூல்கள்
தீபன் (திரைப்படம்)

**தீபன்** (*Dheepan*) என்பது 2015 ஆம் ஆண்டில் வெளியான ஒரு பிரெஞ்சு மொழி நாடகத் திரைப்படம் ஆகும். இதனை சாக் ஆடியார் என்பவர் இயக்கினார். ஈழத்தமிழ் எழுத்தாளரும் முன்னாள் ஈழப் போராளியுமான அந்தோனிதாசன் யேசுதாசன், தமிழக மேடை நாடகக் கலைஞர் காளீசுவரி ஆகியோர் நடித்த இத்திரைப்படம் 2015 கான் திரைப்பட விழாவில் சிறந்த திரைப்படத்துக்கான தங்கப் பனை (Palme d'Or*) விருது வென்றது.

[[இலங்கை]]யில் இருந்து [[பாரிசு]] வந்திறங்கிய [[இலங்கைத் தமிழர்|தமிழ்]] ஏதிலிகள் மூவரின் வாழ்க்கைப் போராட்டத்தை மையமாகக் கொண்டது இத்திரைப்படத்தின் கதை.

==நடிகர்கள்==
* [[அந்தோனிதாசன் யேசுதாசன்]] (அந்தோனிதாசன் யேசுதாசன்) - தீபன்
* காளீசுவரி சிறிநிவாசன் - யாழினி
* குளோடின் வினாசித்தம்பி - இளையாள்
* வின்சென்ட் ரொட்டியர்சு - பிராகிம்
* மார்க் சிங்கா - யூசுப்

==விருதுகள்==


== மேற்கோள்கள் ==


==வெளி இணைப்புகள்==
* 
* [http://www.whynotproductions.fr/film3.php?id=139 *Dheepan'' at Why Not Productions] - பிரெஞ்சு மொழியில்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:தங்கப் பனை விருது பெற்ற திரைப்படங்கள்
பெருமகளூர் சோமநாதசுவாமி கோயில்

**பெருமகளூர் சோமநாதசுவாமி கோயில்** தஞ்சாவூர் மாவட்டத்தில் அமைந்துள்ளது. இக்கோயிலின் திருப்பணி தற்போது (மே 2015) நடைபெற்றுக்கொண்டிருக்கிறது.

## அமைவிடம்
தஞ்சாவூர் மாவட்டம் பேராவூரணியிலிருந்து தென்கிழக்கே 15 கி.மீ. தொலைவில் அமைந்துள்ளது. ரெட்டவயல் என்னுமிடத்தின் அருகே இக்கோயில் உள்ளது.

## மூலவர் சிறப்பு
இக்கோயிலில் மூலவர் விடங்க வடிவாக உள்ளார். ’விடங்கன்’ என்றால் சிற்பியால் உளி கொண்டு செதுக்கப்படாத வடிவமாகும். உளிபடாத மூர்த்தியை சுயம்புலிங்க மூர்த்தி என்றழைப்பர். இக்கோயிலில் மூலவராய் உள்ள சோமநாத சுவாமி தாமரைத்தண்டாக இருந்து இறைவனாக மாறியவர் என்பது தொன் நம்பிக்கை. திருப்பணியின் காரணமாக கோயிலின் சிற்பங்கள் தனியாக ஒரு அறையில் வைக்கப்பட்டு வழிபாடு நடத்தப்படுகிறது. கோயில் வளாகத்தின் பின்புறம் ஒரு விநாயகர் கோயிலும், பிடாரி கோயிலும் உள்ளன.

## மற்றொரு சிறப்பு
இக்கோயிலின் தென் பிரகாரத்தில் சில ஆண்டுகளுக்கு முன்பு ஒரு தென்னங்கன்றை பயிரிட நட்டுவைத்தனர். கன்று வளரத்தொடங்கியது. பின்னர், சில மாதங்களில் அதே இடத்தில் இன்னொரு கன்று பூமிக்கு மேல் துளிர்த்து வளரத் தொடங்கியது. சில மாதங்கள் கடந்ததும் மேலும் ஒரு தென்னங்கன்று அதே இடத்தில் வளரத்தொடங்கியது. இவ்வாறாக அங்கு ஒரே இடத்தில் ஐந்து தென்னை மரங்கள் ஒரே இடத்தில் வளர்கின்றன.

## கல்வெட்டு
இக்கோயிலில், தஞ்சாவூரை ஆட்சி செய்த மராட்டிய மன்னரான பிரதாபசிம்மன் காலத்தில் கொடை அளித்த செய்தியைக் கொண்ட மராத்திய மொழி மற்றும் மோடி எழுத்தில் அமைந்த கல்வெட்டு அண்மையில் கண்டுபிடிக்கப்பட்டது.

## வெளி இணைப்புகள்
* தினமலர் கோயில்கள்

## மேற்கோள்கள்

## படத்தொகுப்பு

File: Perumagalur5.jpg
File: Perumagalur4.jpg
File: Perumagalur7.jpg
File: Perumagalur8.jpg
File: Perumagalur11.jpg
File: Perumagalur12.jpg
File: Perumagalur1.jpg


பகுப்பு:தஞ்சாவூர் மாவட்டத்திலுள்ள சிவன் கோயில்கள்
ஒ.ச.நே - 08:00

**ஒ.ச.நே - 08:00** (*UTC-08:00*) என்பது ஒருங்கிணைக்கப்பட்ட சர்வதேச நேரத்துடன் -08:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது பின்வருமாறு பயன்படுத்தப்படுகிறது.

## பசிபிக் சீர் நேரம்
இது வடக்கு அரைக்கோள குளிர்காலத்தின்போது பின்வரும் பகுதிகளில் சீர் நேரமாகப் பயன்படுத்தப்படுகின்றது. இப்பகுதிகளின் கோடைகாலத்தின்போது ஒ.ச.நே - 07:00 (பசிபிக் பகலொளி நேரம்) பகலொளி சேமிப்பு நேரமாகப் பயன்படுத்தப்படுகிறது.

* கனடா
** பிரிட்டிசு கொலம்பியா (மாகாணத்தின் பெரும்பாலான பகுதிகள்)
** யூக்கான்
* மெக்சிகோ
** பாகா கலிபோர்னியா
* அமெரிக்க ஐக்கிய நாடு
** கலிபோர்னியா
** ஐடஹோ (வடக்குப் பகுதி)
** நெவாடா (மாநிலத்தின் பெரும்பாலான பகுதிகள்)
** ஓரிகன் (மாநிலத்தின் பெரும்பாலான பகுதிகள்)
** வாஷிங்டன்

## அலாஸ்கா பகலொளி நேரம்
இது வடக்கு அரைக்கோள கோடைகாலத்தின்போது பின்வரும் பகுதியில் பயன்படுத்தப்படுகிறது. குளிர்காலத்தின்போது ஒ.ச.நே - 09:00 (அலாஸ்கா சீர் நேரம்) பயன்படுத்தப்படும்.

* அமெரிக்க ஐக்கிய நாடு
** அலாஸ்கா (அலூசியன் தீவுகள் தவிர)

## சீர் நேரம்
பின்வரும் பகுதிகளில் *ஒ.ச.நே - 08:00* சீர் நேரமாக ஆண்டு முழுவதும் பயன்படுத்தப்படுகிறது.
* கனடா
** ஐக்கிய இராச்சியம்
*** டங்க்ஸ்டன், கேன்துங் சுரங்கம் உட்பட
* மெக்சிகோ
** கிளாரியான் தீவுகள்
** இரிவில்லாகிகிடோ தீவுக்கூட்டத்தின் மேற்குப் பகுதிகள்
* பிரான்சு
** கிளிப்பர்டன் தீவு
* ஐக்கிய இராச்சியம்
** பிட்கன் தீவுகள்

## மேற்கோள்கள்

பகுப்பு:ஒ.ச.நே பெயர்ச்சிகள்
மருத்துவக் கலைச் சொற்கள் (நூல்)

**மருத்துவக் கலைச் சொற்கள்**, சாமி சண்முகம் எழுதிய, மருத்துவக் கலைச்சொற்களைக் கொண்ட நூலாகும்.

## அமைப்பு
இந்நூலில் ஆங்கில அகர வரிசைப்படி மருத்துவக் கலைச்சொற்களுக்கான பொருள் தமிழில் தரப்பட்டுள்ளது. இறுதிப்பகுதியில் மருத்துவப் பொதுச் சொற்களுக்கான பொருள் தமிழில் தரப்பட்டுள்ளது. மருத்துவத்துறையில் 11,000 கலைச்சொற்களைக் கொண்ட தொகுப்பாக உள்ளது.

## உசாத்துணை
'மருத்துவக் கலைச் சொற்கள்', நூல், (1990; பூங்கா பதிப்பகம், 31, பூங்கா சாலை, செனாய் நகர், சென்னை)

## வெளி இணைப்புகள்
Google Books 

பகுப்பு:1988 தமிழ் நூல்கள்
பகுப்பு:அகராதிகள்
பகுப்பு:மருத்துவ நூல்கள்
தூண்டில்மீன்

**தூண்டில்மீன்**  (Lanternfish) என்பது ஒரு வினோதமான மீன் இனமாகும்.
இதன் தலையின் மேற்புறத்தில் தூண்டில் போன்ற அமைப்புள்ள, ஒளிர்பொருள் உள்ளது. இதனால் இம்மீனை ஆங்கிலத்தில் விளக்கு அம்மையார் என்றும் விளக்குமீன் என்னும் பொருளுள்ள (Lanternfish) சொல்லால் அழைக்கின்றனர். இதனாலே இம்மீன் இப்பெயர் பெற்றது. இம்மீன் நீரின் அடியில் உள்ள மணலில் உடலை புதைத்துக்கொண்டு, தூண்டில் பகுதியை மட்டும் வெளியே நீட்டிக்கொண்டிருக்கும். இது பார்ப்பதற்கு புழு அல்லது உணவு போல தோற்றமளிப்பதால் சிறிய மீன்கள் ஏமாந்து அருகில் வந்து சிக்கிக்கொள்ளும்.

## மேற்கோள்

பகுப்பு:மீன்கள்
நரி வெண்டை

"நரி வெண்டை" (Abelmoschus ficulneus) இது ஒரு பூக்கும் தாவர வகையாகும்..
இந்த வகையான தாவரங்கள் இந்தியா, பாகிஸ்தான், இலங்கை, மலேசியா, மற்றும் ஆஸ்திரேலியாவின் வடக்குப்பகுதியில் காணப்படும் இது பருத்தியின் தோற்றத்தைக்கொண்டு காணப்படுகிறது. 
## புகைப்படங்கள்

File:Abelmoschus ficulneus (Jungli Bhendi) leaves in Kawal, AP W IMG 2221.jpg|இந்திய காடுகளில்
File:Abelmoschus ficulneus (Jungli Bhendi) leaves in Kawal, AP W IMG 2216.jpg
File:Abelmoschus ficulneus (Jungli Bhendi) fruit in Kawal, AP W IMG 2218.jpg|


## மேற்கோள்கள்

பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:பூக்கும் தாவரங்கள்
பகுப்பு:மலேசியத் தாவரங்கள்
பகுப்பு:தமிழ்நாட்டின் தாவரங்கள்
ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும் (நூல்)

**ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும்**, (Six Hundred Parallel Proverbs in Tamil and English) என்பது திருவரங்க நீலாம்பிகை அம்மையார் எழுதிய, பழமொழிகளைக் கொண்ட நூலாகும்.

## அமைப்பு
இந்நூலில் தமிழ் அகர வரிசைப்படி 601 தமிழ்ப்பழமொழிகளும் அவற்றுக்கான ஆங்கில மொழிபெயர்ப்பும் தொகுத்து தரப்பட்டுள்ளது.

## உசாத்துணை
'ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும்', நூல், (மறுபதிப்பு 2000; திருநெல்வேலி தென்னிந்திய சைவசித்தாந்த நூற்பதிப்புக்கழகம், லிமிடெட், 154, டி.டி.கே. சாலை, சென்னை)

## வெளியிணைப்பு
ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும் (PDF வடிவிலும் உள்ளது)

 தினமலர், தமிழ்ப் புத்தகங்கள் 

பகுப்பு:2000 தமிழ் நூல்கள்
பகுப்பு:மொழிபெயர்ப்பு நூல்கள்
பகுப்பு:பழமொழிகள்
கீழப்பாவூர் நரசிம்மர் கோயில்

**கீழப்பாவூர் நரசிம்மர் கோயில்** என்பது தமிழ்நாட்டில்  அமைந்துள்ள நரசிம்ம தலங்களில் ஒன்று. இக்கோவில் தமிழ்நாட்டில் திருநெல்வேலி மாவட்டம், கீழப்பாவூரில் அமைந்துள்ளது. நரசிம்மர் பதினாறு கரங்களுடன் காட்சியளிக்கிறார். இந்தியாவில், 16 கரங்களுடன் நரசிம்மர் காட்சி தரும் மூன்று தலங்களுள் இதுவும் ஒன்றாகும். மற்ற இரு கோயில்களில் ஒன்று இராஜஸ்தானிலும் மற்றொன்று தமிழ்நாட்டில் கடலூர் மாவட்டத்திலுள்ள சிங்கிரிகுடி அல்லது சிங்கர்குடி என்னும் ஊரிலும் அமைந்துள்ளன.

## அமைவிடம்
கடல் மட்டத்திலிருந்து சுமார் 188 மீட்டர் உயரத்தில்,  என்ற புவியியல் ஆள்கூறுகள் கொண்டு, கீழப்பாவூர் நரசிம்மர் கோயில் அமையப் பெற்றுள்ளது. திருநெல்வேலி-தென்காசி நெடுஞ்சாலையில் திருநெல்வேலியிலிருந்து மேற்கில் 44 கி.மீ. தொலைவிலும், தென்காசியில் இருந்து கிழக்கில் 10 கி.மீ. தொலைவிலும் உள்ள பாவூர்சத்திரம் -  சுரண்டை என்ற ஊருக்கு செல்லும் வழியில் 2 கி.மீ. தொலைவில் இக்கோயில் அமைந்துள்ள கீழப்பாவூர் உள்ளது.

## மேற்கோள்கள்

## வெளியிணைப்புகள்
* GeoHack - கீழப்பாவூர் நரசிம்மர் கோயில்

* அருள்மிகு லட்சுமி நரசிம்மர் திருக்கோயில், தினமலர்-கோயில்கள்

பகுப்பு:திருநெல்வேலி மாவட்டத்திலுள்ள பெருமாள் கோயில்கள்
2015 இந்தியாவில் வெப்ப அலை

**ஏப்ரல்/மே 2015 வெப்ப அலை** இந்தியாவின் பல்வேறு இடங்களில் மே 26ஆம் நாளது வரை 700க்கும் மேலானவர்களை கொன்றது. இந்தியாவில் உலர்ந்த காலநிலை நிலவும் மார்ச் முதல் மே மாதம் வரையான காலகட்டத்தில் இந்த வெப்ப அலை நிகழ்ந்தது.  மே 24 அன்று, கம்மம் நகரில்  இருந்தது; இது  இதுவரை உயர்நிலை வெப்பமாக இருந்த 1947 ஆண்டு  வெப்பநிலையான  விடக் கூடுதலாகும்.கடல் மட்டத்திலிருந்து  உயரத்தில் அமைந்துள்ள, மலைச்சாரல் தலமான,  முசோரியில் கூட காற்றின் வெப்பநிலை  அளவிற்கு உயர்ந்தது.

### பதிவான வெப்பநிலைகள்

## எதிர்வினைகள்
அரசு உள்ளாட்சி அமைப்புகளை வெப்ப அலையால் பாதிக்கப்பட்டோருக்கு  மருத்துவ வசதிகள்  ஏற்பாடு செய்யுமாறு ஆணையிட்டது;   காலை 11 மணி முதல் 3 மணி வரையான  வேலைகளை குறைத்துக் கொள்ளவும் குடிநீர் பற்றாக்குறை உள்ள பகுதிகளுக்கு நீர் வழங்கூர்திகள் மூலம் வழங்கவும் பரிந்துரைத்தது. வங்காள சீருந்து சங்கம் தங்கள் வாடகை வண்டிகளை காலை 11 முதல் மாலை 4 மணி வரை இயக்காதிருக்க முடிவு செய்தது. கொல்கத்தாவில் இரு சீருந்து ஓட்டுநர்கள் மரணமுற்றதைத் தொடர்ந்து குளுரூட்டப்படாத சீருந்துகளை பகலில் ஐந்து மணி நேரம் ஓட்டாதிருக்க முடிவெடுக்கப்பட்டது. மே 23 அன்று குளிரூட்டப்பட்ட மெட்றோ நிலையங்களிலும் அங்காடி வளாகங்களிலும் மக்கள்  தஞ்சமடைந்தனர்.

## மேற்சான்றுகள்

பகுப்பு:2015 இல் இந்தியா
விகாஸ்பீடியா

{{Infobox website
| name                 = விகாஸ்பீடியா
| logo                 = 
| logocaption          = The logo for Vikaspedia
| screenshot           =
| collapsible          =
| collapsetext         =
| caption              =
| url                  = 
| slogan               =
| commercial           =
| type                 = தகவல் களஞ்சியம்
| registration         =
| language             =
| num_users            =
| content_license      =
| programming language =
| owner                = இந்திய அரசு
| author               =
| editor               =
| launch_date          = 
| revenue              =
| alexa                = 
| ip                   =
| current_status       =
| footnotes            =
}}**விகாஸ்பீடியா** (Vikaspedia) என்பது இந்திய அரசு நடத்தும் ஒரு தகவல் களஞ்சிய வலைப்பக்கமாகும். இது தொலைத்தொடர்பு - தொழில்நுட்ப அமைச்சகத்தின் கீழ் உள்ளது. ஐதராபாத்தில் இயங்கும் கணினி வளர்ச்சி மையம் விகாஸ்பீடியாவை  இயக்குகிறது. இது  தற்பொழுது தமிழ், இந்தி, தெலுங்கு, மலையாளம், கன்னடம், மராத்தி, ஆங்கிலம், அசாமி,வங்காளம், குஜராத்தி, என மொத்தம் 10 இந்திய மொழிகளில் உள்ளது. இந்தியாவில் அங்கீகரிக்கப்பட்ட 22 மொழிகளிலும் தகவல்களைத் தருவதை இலக்காக வைத்துள்ளனர்.இது 2014 பிப்ரவரி 18 - ல் இந்தி, தெலுங்கு, மராத்தி, ஆங்கிலம், அசாமி, ஆகிய மொழிகளில் தொடங்கப்பட்டது. 2014 ஜுலையில் தமிழ்மொழியில் தொடங்கப்பட்டது.  தமிழில் ஏறத்தாழ ஏழாயிரம் கட்டுரைகள் இதில் உள்ளன.

## உள்ளடக்கம்
விகாஸ்பீடியா தளத்தில் வேளாண்மை, உடல்நலம், கல்வி, சமூகநலம், எரிசக்தி, மின்னாட்சி என்ற பகுப்புகளில் செய்திகள் உள்ளன. இந்த பகுப்புகள் ஒவ்வொன்றும் பல துணைப்பகுப்புகளாக பிரிக்கப்பட்டுள்ளன.

## மேற்கோள்

## வெளி இணைப்புகள்
* விகாஸ்பீடியா - அதிகாரபூர்வத் தளம்

பகுப்பு:இணையத் தமிழ்க் கலைக்களஞ்சியங்கள்
பகுப்பு:பன்மொழிக் கலைக்களஞ்சியங்கள்
வளர்தமிழ்: உங்கள் தமிழைத் தெரிந்து கொள்ளுங்கள் (நூல்)

**வளர்தமிழ் : உங்கள் தமிழைத் தெரிந்து கொள்ளுங்கள்**, தமிழண்ணல் தினமணி நாளிதழில் வளர்தமிழ் பகுதியில் தமிழ் மொழியின் பயன்பாடு, இலக்கணம், மரபு குறித்து எழுதியவற்றின் தொகுப்பினைக் கொண்ட நூலாகும்.

## அமைப்பு
இந்நூலில் சித்திரமும் கைப்பழக்கம் செந்தமிழும் நாப்பழக்கம் என்ற முன்னுரை தவிர்த்து 14 பகுப்புகள் இடம் பெற்றுள்ளன. பின்னிணைப்பாக தினமணி இதழில் வளர்தமிழ் வெளிவந்த விவரம் நாள்வாரியாக தரப்பட்டுள்ளது. 

## உசாத்துணை
'வளர்தமிழ் : உங்கள் தமிழைத் தெரிந்து கொள்ளுங்கள்', நூல், (1989; மீனாட்சி புத்தக நிலையம், 60, மேலக் கோபுரத்தெரு, மதுரை)
## மேலும் பார்க்க
* தமிழண்ணல் இராம.பெரியகருப்பன் அவர்களின் தமிழ்வாழ்வு... மு.இளங்கோவன் வலைப்பூ, 23.7.2008

பகுப்பு:1989 தமிழ் நூல்கள்
பகுப்பு:தமிழ் இலக்கண நூல்கள்
ஒ.ச.நே - 07:00

**ஒ.ச.நே - 07:00** (*UTC-07:00*) என்பது ஒருங்கிணைக்கப்பட்ட சர்வதேச நேரத்துடன் -07:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது பின்வருமாறு பயன்படுத்தப்படுகிறது.

## மலை சீர் நேரம்
வடக்கு அரைக்கோள குளிர்காலத்தின்போது, இது பின்வரும் பகுதிகளில் பயன்படுத்தப்படுகிறது. கோடைகாலத்தின்போது, ஒ.ச.நே - 06:00 (மலை பகலொளி நேரம்) பகலொளி சேமிப்பு நேரமாகப் பயன்படுத்தப்படுகிறது.
* கனடா
** ஆல்பர்ட்டா
** பிரிட்டிசு கொலம்பியா (தென்கிழக்கு பகுதிகள்)
** வடமேற்கு நிலப்பகுதிகள் (பெரும்பாலான பகுதிகள்) 
** நூனவுட் (மேற்குப் பகுதிகள்)
** சஸ்காச்சுவான்
*** லாய்டுமின்சுட்டர் மற்றும் அதனைச் சுற்றியுள்ள பகுதிகளில் மட்டும்

* அமெரிக்க ஐக்கிய நாடு
** கொலராடோ
** மொன்ட்டானா
** நியூ மெக்சிகோ
** யூட்டா
** வயோமிங்
** அரிசோனாவின் நவாசோ நாடு முழுவதும்
** ஐடஹோவின் பெரும்பாலான பகுதிகள் (தெற்குப் பகுதி)
** கேன்சஸின் மேற்குப் பகுதி
** நெப்ராஸ்காவின் மேற்குப் பகுதி
** தெற்கு டகோட்டாவின் மேற்குப் பகுதி
** டெக்சஸின் மேற்குப் பகுதி
** வடக்கு டகோட்டாவின் தென்மேற்குப் பகுதி
** ஓரிகன் - கிழக்கில் உள்ள சில பகுதிகள்
** நெவாடா - கிழக்கில் உள்ள சில பகுதிகள்

* மெக்சிகோ
** தெற்கு பாகா கலிபோர்னியா
** சிவாவ்வா (1998ஆம் ஆண்டு முதல்)
** நயாடித்தின் பெரும்பாலான பகுதிகள்
** சினாலோவா

## பசிபிக் பகலொளி நேரம்
வடக்கு அரைக்கோள கோடைகாலத்தின்போது, இது பின்வரும் பகுதிகளில் பயன்படுத்தப்படுகிறது. இது ஒரு பகலொளி சேமிப்பு நேரமாகும். குளிர்காலத்தின்போது இப்பகுதிகளில் ஒ.ச.நே - 08:00 (பசிபிக் சீர் நேரம்) பயன்படுத்தப்படுகிறது.

* கனடா
** பிரிட்டிசு கொலம்பியா (மாகாணத்தின் பெரும்பாலான பகுதிகள்)
** யூக்கான்
* மெக்சிகோ
** பாகா கலிபோர்னியா
* அமெரிக்க ஐக்கிய நாடு
** கலிபோர்னியா
** ஐடஹோ (வடக்குப் பகுதி)
** நெவாடா (மாநிலத்தின் பெரும்பாலான பகுதிகள்)
** ஓரிகன் (மாநிலத்தின் பெரும்பாலான பகுதிகள்)
** வாஷிங்டன்

## ஆண்டு முழுவதும்
பின்வரும் பகுதிகளில், ஆண்டு முழுவதும் *ஒ.ச.நே - 07:00* பயன்படுத்தப்படுகிறது.
* கனடா
** பிரிட்டிசு கொலம்பியாவின் அமைதி ஆறு பள்ளத்தாக்கின் சில பகுதிகள்
* அமெரிக்க ஐக்கிய நாடு
** அரிசோனா, நவாசோ நாட்டினைத் தவிர
* மெக்சிகோ
** சொனோரா
** இரிவில்லாகிகிடோ தீவுக்கூட்டத்தின் கிளாரியான் தீவுகள் தவிர

## மேற்கோள்கள்

பகுப்பு:ஒ.ச.நே பெயர்ச்சிகள்
ரோகிணி தேவி

thumb | வலது**ரோகிணி தேவி**  (Rohini Devi), வசுதேவரின் முதல் மனைவி ஆவார். ரோகிணிக்கு வசுதேவர் மூலம், பலராமன் மற்றும் சுபத்திரை என்ற மக்கள் பிறந்தனர். வசுதேவருக்கும் இரண்டாம் மனைவியான தேவகிக்கும் பிறந்தவர்தான் கிருட்டிணன். ரோகிணி சுரபி யின் அவதாரமாக கருதப்படுகிறார்.

## வசுதேவர் சிறைபிடிப்பு

ரோகிணியின் கணவர், வசுதேவன் இன்னொரு பெண்மணியான தேவகியை திருமணம் செய்து கொண்டார். தேவகி மற்றும் வசுதேவரின் திருமணத்திற்குப் பிறகு, வானத்திலிருந்து ஒரு தெய்வீக குரல் ("அசரீரி") தேவகிவின் தீய சகோதரன் கம்சனின் மரணம் "தேவகியின் எட்டாவது மகனால் நிகழும்" என்று முன்னறிவித்தது. கம்சன் பின்னர் தேவகியின் அனைத்து சந்ததியினரையும் பிறந்த உடனேயே கொலை செய்தான், மேலும் புதிதாக திருமணமான தம்பதியரை மேலும் சந்தேகம் இல்லாமல் சிறையில் அடைத்தான். இது ரோகிணியை தனியாக விடுவித்தது.

கம்சன் சிறையில் அடைக்கப்பட்டுள்ள தம்பதிகளுக்கு பிறந்த குழந்தைகளை தனிப்பட்ட முறையில் கொலை செய்தார். காலப்போக்கில், தேவகி  ஏழாவது முறையாக கர்ப்பமானார். எனினும், இந்த ஏழாவது குழந்தை ஆறு முந்தைய குழந்தைகளின் தலைவிதியை சந்திக்கவில்லை; பிறக்காத குழந்தை தேவகியின் வயிற்றில் இருந்து அதிசயமாக ரோஹினியின் வயிற்றுக்கு மாற்றப்பட்டது, அவர் நீண்ட காலமாக தனது சொந்த குழந்தைக்காக ஏங்கிக்கொண்டிருந்தார். இவ்வாறு பிறந்த குழந்தைக்கு பலராமன் என்று பெயரிட்டார். பலராமன் தனது இளைய சகோதரன் கிருஷ்ணாவின் மகத்தான வீரராகவும், ஆதரவாகவும் வளர்ந்தார்.

## கிருஷ்ணனின் வளர்ப்பு
தேவகியின் எட்டாவது குழந்தையாக பிறந்த கிருஷ்ணர், பிறந்த உடனேயே கோகுலம்க்கு ரகசியமாக மாற்றப்பட்டார். கம்சனிடம் இருந்து தப்பிக்க வேறொரு குடும்பத்தில் வளர்க்கப்பட்ட தனது  கணவரின் அன்புக்குரிய மகன் கிருஷ்ணர் மீது ஒரு கண் வைத்திருக்க ரோகிணியும் அதே பகுதிக்கு சென்றார். இந்த அருகாமையால் தான் பலராமர் மற்றும் கிருஷ்ணா என்ற இரு சகோதரர்களும் ஒன்றாக வளர்ந்தனர்.

## சந்ததி
கிருஷ்ணரால் கம்சனின் மரணம் மற்றும் சிறையில் இருந்து வசுதேவ மற்றும் தேவகி ஆகியோரின் விடுதலைக்குப் பிறகு, பலராமருக்கும் கக்குத்மி ராஜாவின் மகள் ரேவதி க்கும் திருமணம் நடந்தது, இவர்களுக்கு நிசாதன்  மற்றும் உல்முகன் என இரு மகன்களும் வத்சலா என்ற மகளும் பிறந்தனர். நிசாதன்  மற்றும் உல்முகன் இருவரும் யது வம்ச கலகப்போரில் கொல்லப்பட்டனர், இறுதியில் பலராமர் கடல் தியானத்தில் தனது பூமிக்குரிய அவதாரம் முடித்தார்.

## ரோகிணியின் இறப்பு
யாதவ வம்ச அழிவுக்கு பிறகு வசுதேவர் மரணம் அடைந்தார். அவருடன் ரோகிணியும் வசுதேவனின் மற்ற மனைவியரான தேவகி, பத்ரா, மதிரா ஆகியோர் உடன்கட்டை ஏறி தங்களை மாய்த்துக் கொண்டனர்.

## மேற்கோள்கள்


பகுப்பு:பாகவத புராண மாந்தர்
ரோகிஞ்சா மக்கள்

**ரோகிஞ்சா மக்கள்** (*Rohingya people*, *Ruáingga*  *ரோகிங்கா*) என்பவர்கள் மியான்மரில் இராக்கைன் மாநிலத்தின் வடக்கே வசிக்கும் இந்தோ-ஆரிய இனக்குழுவாகும். இவர்கள் ரோகிஞ்சா மொழியைப் பேசுகின்றனர். ரோகிஞ்சா மக்கள் இராக்கைன் மாநிலத்தின் பூர்வகுடிகள் என ரோகிஞ்சா மக்களும், சில ஆய்வாளர்களும் கூறும் அதே வேளையில், இவர்கள் பிரித்தானியரின் ஆட்சிக் காலத்தில் வங்காளத்தில் இருந்து வந்து குடியேறியவர்கள் எனவும், அல்லது குறைந்தது 1948 பர்மிய விடுதலைக்குப் பின்னரும், 1971 வங்கதேச விடுதலைப் போரின் பின்னரும் குடியேறியவர்கள் எனவும் சில ஆய்வாளர்கள் கூறுகின்றனர்.

மியான்மர் நாட்டின் வடக்கே உள்ள ரக்கினே பகுதியில் ரோகிஞ்சா  இன முஸ்லிம்கள் அதிகளவில் வாழ்ந்து வருகின்றனர். மியான்மரில் பத்து லட்சத்துக்கும் அதிகமான மக்கள்தொகையை கொண்டவர்களாக இருக்கும் இவர்களில் சிலர் கடந்த 2012-ம் ஆண்டு முதல் மனித உரிமைக்காக அரக்கான் ரோகிஞ்சா இரட்சணிய சேனை என்ற பெயரில் ஆயுதம் தாங்கிய போராட்டத்தில் ஈடுபட்டு வருகின்றனர்.

## மேற்கோள்கள்

பகுப்பு:பர்மிய மக்கள்
பகுப்பு:ராகினி மாநிலம்
பகுப்பு:இந்தியாவில் புலம்பெயர்ந்தோர்
பகுப்பு:முசுலிம்கள்
ஒ.ச.நே - 09:30

**ஒ.ச.நே - 09:30** (*UTC-09:30*) என்பது ஒருங்கிணைக்கப்பட்ட சர்வதேச நேரத்துடன் -09:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

இது பிரெஞ்சு பொலினீசியாவின் மார்க்கெசசுத் தீவுகளில், மார்க்கெசசு நேரமாக ஆண்டு முழுவதும் பயன்படுத்தப்படுகிறது. இது ஒரு சீர் நேரமாகும்.

## சீர் நேரம்
* பிரெஞ்சு பொலினீசியா
** மார்க்கெசசுத் தீவுகள் (மார்க்கெசசு நேரம்)

## மேற்கோள்கள்

பகுப்பு:ஒ.ச.நே பெயர்ச்சிகள்
கொம்பன் சுறா

**கொம்பன் சுறா** அல்லது **சுத்தியல் தலை சுறா** (*hammerhead shark*) என்பது சுறா இனத்தைச் சேர்ந்த ஒரு மீனினமாகும். இதன் தலை சுத்தியலைப்போல இருப்பதால் இதை சுத்தியல் தலை சுறா என்பர். இதன் தலையின் இரண்டு பக்கமும் நீண்ட கொம்புபோன்ற பகுதிகள் இருப்பதால் கொம்பன் சுறா என்பதும் பொருத்தமான பெயராகவுள்ளது. இவ்வின சுறாக்கள்  0.9 முதல் 6 மீட்டர்  (3.0 இருந்து 19.7 அடி) நீளமாகவும், 3இல் இருந்து 580 கிலோ எடை உள்ளதாகவும் உள்ளன.
இம்மீனின் கண்களும், நாசித்துளைகளும் கொம்புபகுதியிலேயே உள்ளன. இதனால் இதன் பார்வை 360 பாகையில் பார்க்கக் கூடியதாக உள்ளது அதாவது இது மேலேயும் அதேசமயம் கீழேயும் ஒரே நேரத்தில் பார்க்கும் வல்லமையைக் கொண்டுள்ளது. இது தன் வயிற்றுக்குள்ளேயே முட்டைகளை வைத்திருந்து, குஞ்சுகளை அங்கேயே பொரிக்கவைத்து, குஞ்சுகளை வெளியே ஈனும்.

## மேற்கோள்

பகுப்பு:சுறாக்கள்
சாலிமார் விரைவுவண்டி

**சாலிமர் விரைவுவண்டி** என்ற தொடர்வண்டியை இந்திய இரயில்வே இயக்குகிறது. இது புது தில்லிக்கும், ஜம்மு தாவிக்கும் இடையே இயக்கப்படுகிறது. இதன் அடையாள எண் 14645/14646 ஆகும். சிறீ நகரில் உள்ள ஷாலிமார் தோட்டத்தின் நினைவாக இத்தொடருந்துக்கு இப்பெயர் இடப்பட்டுள்ளது.

## வழித்தடம்
இந்த வண்டி புது தில்லி, காசியாபாத், முசாபர்நகர், சகாரன்பூர், அம்பாலா, லூதியானா, ஜலந்தர் ஆகிய நகரங்களின் ஊடாக ஜம்மு தாவிக்கு பயணிக்கிறது. இது இராஜஸ்தான், தில்லி தேசியத் தலைநகர வலயம், உத்தரப் பிரதேசம், அரியானா, இந்திய பஞ்சாப், சம்மு காசுமீர் ஆகிய மாநிலங்களின் ஊடாக செல்கிறது. மொத்தமாக 26 நிறுத்தங்களில் நிற்கிறது.

## மேலும் பார்க்க
* ஜீலம் விரைவு வண்டி
* விவேக் விரைவு தொடருந்து

## சான்றுகள்

பகுப்பு:இந்திய விரைவுவண்டிகள்
மன்னரும் மற்போரும் (நூல்)

**மன்னரும் மற்போரும்**, கோ.தில்லை கோவிந்தராஜன் எழுதிய நூலாகும். 

## அமைப்பு
இந்நூலில் இலக்கியம், கல்வெட்டுகள், செப்பேடுகள், சமயம் தொடர்பான 15 கட்டுரைகளும் கல்வியியல் தொடர்பான மூன்று கட்டுரைகளும் 16 பக்க புகைப்படங்களுடன் அமைந்துள்ளன.

## உசாத்துணை
'மன்னரும் மற்போரும்', நூல், (2006; முத்துப் பதிப்பகம், 27, வில்லியம் லேஅவுட், 2ஆவது தெரு, கே.கே.ரோடு, விழுப்புரம் 605 602)

## வெளியிணைப்பு
*கரூர் மாவட்ட மைய நூலகப் பட்டியல் 

பகுப்பு:2006 தமிழ் நூல்கள்
பகுப்பு:வரலாற்று நூல்கள்
பகுப்பு:கல்வியியல் நூல்கள்
இந்திய வழக்குரைஞர் கழகம்

**இந்திய வழக்குரைஞர் கழகம்** (Bar Council of India) இந்திய வழக்குரைஞர்கள் சட்டம், 1961இன் கீழ் அமைக்கப்பட்டது. சட்டபூர்வமான இக்கழகம் வழக்குரைஞர் தொழில் மற்றும் சட்டக் கல்வியை மேம்படுத்தவும் அமைக்கப்பட்டது. இந்திய வழக்குரைஞர் கழகத்தின் நிர்வாகிகள் இந்திய மாநிலங்களில் உள்ள வழக்குரைஞர்  கழகத்தின் உறுப்பினர்களால் தேர்ந்தெடுக்கப்படுகின்றனர்.

## அமைப்பு
இந்திய வழக்குரைஞர் சட்டம், 1961இன் படி, இந்திய மாநிலங்களின் வழக்குரைஞர் கழகத்திலிருந்து தேர்ந்தெடுக்கப்படும் உறுப்பினர்களைக் கொண்டு இந்திய வழக்குரைஞர் கழக நிர்வாகிகள் தேர்ந்தெடுக்கப்படுகின்றனர். மேலும் இந்திய  தலைமைச் சட்ட வழக்குரைஞர் (Attorney General of India) மற்றும் இந்தியாவின் தலைமை சட்ட ஆலோசகர் (Solicitor General of India) ஆகியோர் அலுவல் சார்பான உறுப்பினர்களாக இருப்பார்கள். மாநிலங்களின் வழக்குரைஞர் கழக (Members from State Bar Council) உறுப்பினர்களின் பதவிக் காலம் ஐந்தாண்டுகள்.

இந்திய வழக்குரைஞர் கழகத்தின் தலைவர் மற்றும் துணைத்தலைவரின் பதவிக் காலம் இரண்டு ஆண்டுகள். உறுப்பினர்களால் தேர்ந்தெடுக்கப்படும் செயற்குழு, சட்டக் கல்விக் குழு, ஒழுங்கு நடவடிக்கைக் குழு, அகில இந்திய வழக்குரைஞர் தேர்வுக் குழு, மேற்பார்வைக் குழு வழக்குரைஞர்கள் நலக் குழு மற்றும் சட்ட உதவிக் குழுக்கள் வழக்குரைஞர் கழக்கத்திற்குத் தேவையான கருத்துக்களைக் கூறும்.

### குழுக்கள்
வழக்குரைஞர் கழகமானது செயற்குழு, சட்டக் கல்விக் குழு, ஒழுங்கு நடவடிக்கைக் குழு, வழக்கறிஞர்கள் நலக் குழு, சட்ட உதவிக் குழு சட்டக் கல்வி இயக்குநரகம் கொண்டுள்ளது.

## பணிகள்
வழக்குரைஞர்களுக்கான தொழில் தர்மம், ஒழுக்கம் மற்றும் நடத்தை விதிகளை இக்கழகம்  நிர்ணயம் செய்கிறது. மேலும் சட்டக் கல்விக்கான தர நிர்ணயம், சட்டக் கல்லூரிகள் வழங்கும் பட்டங்களை அங்கீகாரம் செய்தல், சட்டப் பல்கலைக்கழகங்களுக்கு அங்கீகாரம் அளித்தல், சட்டக் கல்வி முடித்த மாணவர்களை வழக்குரைஞர் கழகத்தில் உறுப்பினர்களாகச் சேர தகுதிகளை நிர்ணயிப்பது, தவறு இழைக்கும் வழக்குரைஞர் மீது நடவடிக்கை எடுத்தல் போன்ற பணிகளைச் செய்கிறது..

## அனைத்திந்திய வழக்கறிஞர் தேர்வு
சட்டம் பயின்ற பட்டதாரிகள் இந்தியாவில் உள்ள நீதிமன்றங்களில் வாதாட, இக்கழகம் நடத்தும் தேர்வில் வெற்றி பெற வேண்டும்.

## மேற்கோள்கள்

## வெளி இணைப்புகள்
* http://barcouncilofindia.org/
* http://www.allindiabarexamination.com/
* First qualifying exam for law grads today
* குற்றப்பின்னணி உள்ளவர்கள் வழக்கறிஞராவதை தடுக்க புதிய கட்டுப்பாடுகள்: 3 ஆண்டு சட்டப்படிப்பை ரத்து செய்ய வேண்டும் - இந்திய பார் கவுன்சிலுக்கு சென்னை உயர் நீதிமன்றம் பரிந்துரை

பகுப்பு:இந்திய ஒழுங்குமுறை அமைப்புகள்
பேலூபூர், வாரணாசி

**பேலூபூர்** (*Bhelupur*) என்னும் புறநகர்ப் பகுதி, உத்தரப் பிரதேசத்தின் வாரணாசி மாவட்டத்தில் உள்ளது. இது கங்கை ஆற்றுக்கு அருகில் அமைந்துள்ளது. இங்கிருந்து பனாரசு இந்து பல்கலைக்கழகம் 4.5 தொலைவில் உள்ளது.

## படங்கள்

File:Durga Temple gate.JPG|துர்க்கை கோயிலின் முகப்பு
File:Durga Kund.JPG|துர்கா குந்த்
File:Vijayanagaram Palace.JPG|விஜயநகர அரண்மனை
File:Jain Mandir.JPG|ஜெயினர் கோயில்
File:Bhelupura Police station.JPG |பேலூபூர் காவல் நிலையம்
 

## சான்றுகள்

பகுப்பு:வாரணாசி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பிரம்மசரோவர்

**பிரம்ம ஏரி** *(Brahma Sarovar)*, இது இந்தியாவின் அரியானா மாநிலத்தின் குருசேத்திர மாவட்டத்தில் உள்ள குருச்சேத்திரம் எனுமிடத்தில் அமைந்த இந்தியாவின் தொன்மை வாய்ந்த மிகப்பெரிய புனித குளம் ஆகும். இப்புனித பிரம்ம சரோவர் குளத்தில் நீராடினால் அக உடலும், புற உடலும் தூய்மையாகும் என்பது இந்து சமய மக்களின் தொன்மையான நம்பிக்கையாகும்.

## வரலாறு
இதிகாச புராணங்களின்படி மிகப்பெரிய வேள்வி செய்தபின் குருச்சேத்திரம் எனும் இடத்திலிருந்து பிரம்மா இப்பிரபஞ்சத்தை படைத்தார். பிரம்ம சரோவரின் அமைவிடம் பண்டைய பாரத நாட்டின் நாகரீகத்தின் தொட்டில் எனக் கருதப்படுகிறது.  பிரம்ம சரோவர் அமைந்த பகுதியான குருச்சேத்திரல் பாண்டவர்களுக்கும் கௌரவர்களுக்கும் பதினெட்டு நாள் பெரும் போர் நிகழ்ந்தது என மகாபாரதம் வாயிலாக அறியப்படுகிறது.

பிரம்ம சரோவர் குளக்கரையில் சிவன், துர்கை கோயில்கள் அமைந்துள்ளது. குளத்தைச் சுற்றியுள்ள பகுதிகளில் பிர்லா மந்திர், பாபாநாத் கோயில், மடாலயங்கள் அமைந்துள்ளன.

## தற்காலத்தில்
அமாவாசை, சூரிய, சந்திர கிரகணங்களின் போது இலட்சக்கணக்காக மக்கள் நீராடும் வகையில், வரலாற்றுச் சிறப்பு மிக்க இக்குளம் அண்மையில் நவீன வசதிகளுடன் 3300 அடி நீளம், 1500 அடி அகலத்துடன் செவ்வக வடிவில் புதுப்பிக்கப்பட்டுள்ளது.

## படக்காட்சியகம்

File:Hitopadesha.jpg|பிரம்ம சரோவர் கரையில் அமைந்த அருச்சுனனுக்கு தோரோட்டும் பார்த்தசாரதி, வெண்கல ரதம்
File:Temple at Brahmasarovar tank.jpg|கோயில், பிரம்ம சரோவர் குளம்
File:Durga temple at brahmasarovar tank.jpg|துர்கை கோயில், பிரம்ம சரோவர் குளம்
File:Bhishma Kund-Kurukshetra.JPG|அம்பு படுக்கையில் பீஷ்மர் பாண்டவர்களுக்கு அரசநீதி உரைத்தல், இடம்: பீஷ்ம குண்டம், குருச்சேத்திரம்


## ஆதார நூற்பட்டியல்
*Jagmohan (2005). *Soul and Structure of Governance in India*. Mumbai: Allied Publishers.
*Kamran, Krishnam (1997). *Tourism: Theory, Planning, and Practice*. New Delhi: Indus Publishing.
*(2006). "Kurukshetra Calling." *The Statesman* (India). September 5.
*Prasad, Ramanuj (2005). *Know Your Puranas*. Delhi: Pustak Mahal.

## மேற்கோள்கள்

## வெளி இணைப்புகள்
* பிரம்ம சரோவர் இணையதளம்

பகுப்பு:இந்து புனிதத் தலங்கள்
பகுப்பு:புண்ணிய தீர்த்தங்கள்
பகுப்பு:ஏரிகள்
பிங்கலர்

**ஆச்சாரியர் பிங்கலர்** (**Pingala**) கிமு 3 அல்லது 2-ஆம் நூற்றாண்டில் பரத கண்டத்தில் வாழ்ந்த  சமசுகிருத மொழி அறிஞரும், கணிதவியலாளரும் ஆவார்.இவர் சமசுகிருத உரைநடை,   கணிதவியல், பிபனாச்சி எண்கள், பைனரி எண்கள் மற்றும் வடிவியல் முறைகளுக்காக அறியப்படுகிறார்.

இவர் சமசுகிருத மொழியில் உரைநடையில் *சந்தஸ்சாஸ்திரம்*  எனும் *பிங்கள சூத்திரம்* நூலை இயற்றியுள்ளார்.கிபி பத்தாம் நூற்றாண்டில் *[[ஹலாயுதர்]]* என்பவர் பிங்கள சூத்திரத்திற்கு விளக்க உரை எழுதியுள்ளார். ஆச்சாரிய பிங்கலர், பாணினியின் சகோதரர் எனக்கருதப்படுகிறார்.

## இதனையும் காண்க
* இந்தியக் கணிதவியலாளர்களின் பட்டியல்
## அடிக்குறிப்புகள்

## மேற்கோள்கள்
*Amulya Kumar Bag, 'Binomial theorem in ancient India', *Indian J. Hist. Sci.* 1 (1966), 68&ndash;74.
*George Gheverghese Joseph (2000). *The Crest of the Peacock*, p.&nbsp;254, 355. Princeton University Press.
*Klaus Mylius, *Geschichte der altindischen Literatur*, Wiesbaden (1983).
*

## வெளி இணைப்புகள்
**[https://web.archive.org/web/20120616225617/http://www.sju.edu/~rhall/Rhythms/Poets/arcadia.pdf Math for Poets and Drummers]*,  Rachel W. Hall, Saint Joseph's University, 2005.
**[https://web.archive.org/web/20120716224803/http://www.sju.edu/~rhall/Multi/rhythm2.pdf Mathematics of Poetry]*,  Rachel W. Hall

பகுப்பு:சமசுகிருத அறிஞர்கள்
பகுப்பு:இந்தியக் கணிதவியலாளர்கள்
விண் உடை

**விண் உடை** அல்லது **விண்வெளி உடை** (space suit) என்பது வெப்பமான மற்றும் உறை கடுங்குளிர் போன்ற வேறுபட்ட வெப்ப நிலை நிலவும் வெற்றிடமான விண்வெளியில் மனிதனின் உடல் வெப்பநிலையைச் சீராகப் பாதுகாக்க வடிவமைக்கப்பட்ட ஒரு ஆடையாகும். மேலும் இது பாய்ந்துவரும் விண் தூசுகளில் இருந்தும் விண்வெளி வீரரின் உடலைப் பாதுகாக்கும் வகையிலும் வீரரின் உடலுக்குத் தேவைப்படும் காற்று, நீர், வெப்பம் ஆகியன கிடைககும் விதத்திலும், வேர்வை, சிறுநீர், கரியமிலவாயு ஆகியவற்றை அகற்றும் விதத்தில்  விண் உடை வடிவமைக்கப்படுகிறது. வான்வெளியில் உள்ளவர்களோடும், தரைக் கட்டுப்பாட்டு நிலையத்தில் உள்ளவர்களோடும் பேசுவதற்குச் சிறப்புக் கருவிகள் இந்த உடையில் பொருத்தப்பட்டதாக இருக்கும். இவ்வுடையின் முதுகில் சுவாசிக்கத் தேவைப்படும் ஆக்சிசன் தொட்டி இருக்கும். வின் உடையானது ஒவ்வொரு விண்வெளி வீரருக்கும் அவரது உடல் அமைப்புக்கு ஏற்ப பிரத்யேகமாகத் தயாரிக்கப்படும். பெரும்பாலும் ஒவ்வொருவருக்கும் மூன்று உடைகள் தயாரிக்கப்படும் இதில் பயிற்சிக்கு ஒன்று, விண்வெளிப் பயணத்தின்போது ஒன்று, மாற்று உடை ஒன்று ஆகும். விண் உடைகளின் எடை புவியைப் பொறுத்தவரை மிகக் கூடுதலாக இருக்கும், ஆனால் இவை ஈர்ப்பு விசை இல்லாத விண்வெளியில் பயன்படுதும்போது எடை தெரியாது. விண்வெளி உடை ஒன்றின் சராசரி விலை மூன்று கோடிவரை ஆகும்.
## அடைந்து வந்த மாற்றங்கள்
விண்வெளி உடைகள் பார்ப்பதற்கு ஒரே தோற்றத்தில் இருந்தாலும், அவை பயன்படுத்தத் துவங்கிய ஆண்டுகளில் இருந்து மிகப் பெரிய அளவில் மாற்றங்களைச் சந்தித்துள்ளன. துவக்கக்கால கால விண் உடைகள் விமானிகள் உடையின் இறுக்கமான வடிவைக் கொண்டிருந்தன. சோவியத் உருசியாவின் விண்வெளி வீரரான அலெக்ஸி லியநோவ், 1965 இல் வாஸ்கோட் 2 விண்கலத்தில் சென்று விண்வெளியில் முதலில் நடந்த முதல் மனிதன் என்ற பெருமையைப் பெற்றவர். இவரின் முதல் விண் நடையின்போது, இவர் அணிந்திருந்த விண் உடையின் உள்ளே ஏற்பட்ட கடுமையான அழுத்தத்தால் விண் உடை ஊதிப் பெருக்க ஆரம்பித்து சிக்கலை உண்டாக்கியது, இதன் காரணமாக லியநோவ் நகர இயலாமல் திணறிப்போனார் காரணம் விண்வெளியில் ஏற்பட்ட கடுமையான அழுத்தமே இதற்குக் காரணமாக ஆனது. இந்தப் படிப்பினையின் காரணமாக அப்பல்லோ விண்கலத் திட்டங்களுக்கு உருவாக்கப்பட்ட ஏ7எல் விண் உடைகள் அழுத்தச் சமநிலையைப் பாதுகாக்கும்வகையில் அந்த உடைகள் விரிவடையும் வகையில் வடிவமைக்கப்பட்டன, மேலும் காற்றை மறுசுழற்சி செய்யும் அமைப்பும், உடைக்குள் 100 மில்லி குளிர்ந்த நீரும் சுழன்றுகொண்டே இருக்கும் அமைப்புகளும் கூடுதலாகச் சேர்க்கப்பட்டன.
## மேற்கோள்கள்


பகுப்பு:விண்வெளிப் பயணம்
நவாப்பூர்

**நவாப்பூர்** (*Navapur*) என்னும் நகரம், இந்திய மாநிலமான மகாராஷ்டிராவிலுள்ள நந்துர்பார் மாவட்டத்தில் உள்ளது. இது நவாப்பூர் வட்டத்துக்கு உட்பட்டது. இது குஜராத் மாநிலத்தின் எல்லைக்கு அருகில் அமைந்துள்ளது. சூரத், துளே ஆகிய நகரங்களில் இருந்து 100 கி. மீ தொலைவில் உள்ளது. 

நவாப்பூரில் தொடருந்து நிலையம் உள்ளது. இதன் வழியாக ஆறாம் தேசிய நெடுஞ்சாலை செல்கிறது. இந்த சாலையின் வழியாக சூரத்துக்கும், நாக்பூருக்கும் செல்லலாம்.

## சான்றுகள்

பகுப்பு:நந்துர்பார் மாவட்டம்
லீம்புடி

**இலீம்புடி** (*Limbdi*) இந்தியாவில் குசராத்து மாநிலத்தில் சுரேந்திரநகர் மாவட்டத்தில்  உள்ள நகரம் அமைந்துள்ளது. இது அகமதாபாத்திலிருந்து 101 கி.மீ தொலைவில் உள்ளது.

## சான்றுகள்


## இணைப்புகள்
கோப்ரி

**கோப்ரி** என்பது இந்தியாவிலுள்ள மகாராஷ்டிராவில் உள்ள பேரூர் ஆகும். இது மும்பைக்கு அருகில் அமைந்துள்ளது. இது தாணே பேரூராட்சியின் அதிகார்களும், நீதிபதிகளும் வசிக்கும் பகுதி.

இங்கு ரயில் நிலையம் உள்ளது. இது கிழக்கத்திய விரைவுச்சாலைக்கு அருகில் உள்ளது.

பகுப்பு:தாணே மாவட்டம்
ஆயிரம் ரூபாய் நோட்டு (நூல்)

**ஆயிரம் ரூபாய் நோட்டு**, அழகிரி விசுவநாதன் எழுதிய, சிறுகதைத் தொகுப்பாகும். 

## அமைப்பு
தமிழகத்தின் வார, மாத இதழ்களில் வெளியானதும், பிறவுமான சமூகப் பிரக்ஞையுடைய 15 சிறுகதைகளைக் கொண்டு இந்நூல் அமைந்துள்ளது.

## உசாத்துணை
'ஆயிரம் ரூபாய் நோட்டு', நூல், (2013; அழகுமலை பதிப்பகம், 114, கோவில் தெரு, டபீர் குளம் சாலை, தஞ்சாவூர் 613 001)

பகுப்பு:2013 தமிழ் நூல்கள்
பகுப்பு:சிறுகதைத் தொகுப்புகள்
காலவரிசையில் நிகண்டுகள்

## 700 களுக்கு முன்பு
* உரிச்சொற் பனுவல்

## 700
* சேந்தன் திவாகர நிகண்டு -  சேந்தன் ஆதரவில் திவாகரர் இயற்றியது - 9500 சொற்கள் - 12 தொகுதிகள்   
*பிங்கல நிகண்டு - பிங்கல முனிவர் இயற்றியது-14700 சொற்கள்-10 பகுதிகள்-46 உட்பிரிவுகள்-4127 சூத்திரங்கள்-1091 ஒரு சொல் பற்பொருள் விளக்கங்கள்

## 900
* பிங்கல நிகண்டு - பிங்கலர் இயற்றியது - 15 800 சொற்கள் - 10 வகைகள் 

## 1300
* உரிச்சொல் நிகண்டு - காங்கேயர் இயற்றியது - 3200 சொற்கள் - 12 தொகுதிகள் 

## 1400
* கயாதர நிகண்டு - கயாதரர் இயற்றியது - 11 350 சொற்கள் - 11 இயல்கள் 
* பாரதி தீபம் - திருவேங்கட பாரதி இயற்றியது - 12 தொகுதிகள் 

## 1500
* சூடாமணி நிகண்டு - மண்டலபுருடர் - 1575 சொற்கள் - 12 தொகுதிகல் 
* அகராதி நிகண்டு - இரேவணசித்தர் இயற்றியது

## 1600
* ஆசிரிய நிகண்டு - ஆண்டிப்புலவர் இயற்றியது - 12 000 சொற்கள் - 11 தொகுதிகள் 
* கைலாச நிகண்டு சூளாமணி - 15 000 பெயர்கள்

## 1700
* 1732 - சதுரகராதி - வீரமாமுனிவர் இயற்றியது - அகராதி நிகண்டு வகை
* 1763 - அரும்பொருள் விளக்க நிகண்டு - அருமருந்தைய தேசிகர் இயற்றியது - அகராதி நிகண்டு வகை - 3200 சொற்கள்
* பொதிகை நிகண்டு - சாமிநாத கவிராயர் இயற்றியது - அகராதி நிகண்டு வகை
* பொருள் தொகை நிகண்டு - சுப்பிரமணிய பாரதி இயற்றியது - 1000 தொகைப் பெயர்கள் விளக்கம்
* பல்பொருட் சூடாமணி - ஈசுர பாரதியார் இயற்றியது - அகராதி நிகண்டு வகை
* உசிதசூடாமணி - சிதம்பரக் கவிராயர் இயற்றியது - அகராதி நிகண்டு வகை

## 1800
* 1843 - நிகண்டு ஒருசொற் பலபொருட்டொகுதி, யாழ்ப்பாணத்துப் புத்தக சங்கம்
* 1849 - தொகைப் பெயர் விளக்கம் - வேதகிரி முதலியார் வெளியிட்டது
* 1850 - நாநார்த்த தீபிகை - முத்துசாமிப் பிள்ளை இயற்றியது ?? - 12 000 சொற்கள்  
* 1876 - சிந்தாமணி நிகண்டு - வைத்தியலிங்கம் பிள்ளை இயற்றியது
* 1878 - அபிதானத் தனிச்செய்யுள் நிகண்டு - கோபாலசாமி நாயக்கர் இயற்றியது
* நாமதீப நிகண்டு - சிவசுப்பிரமணியக் கவிராயர் இயற்றியது - அகராதி நிகண்டு வகை -

## 1900
* 1934 - சூடாமணி நிகண்டு, தொகுப்பாசிரியர், ப. கணேச முதலியார் 
* நவமணிக்காரிகை நிகண்டு - அரசஞ் சண்முகனார் இயற்றியது
* தமிழுரிச்சொற் பனுவல் - கவிராச பண்டிதர் இராம சுப்பிரமணிய நாவலர் இயற்றியது
* நீரரர் நிகண்டு - ஈழத்துப் பூராடனார் இயற்றியது

## 2000
*தமிழ் மின் நிகண்டு
*சிந்தாமணி நிகண்டு மின்–அகராதி

## பிற
* கொல்லிமலை நிகண்டு
* விநாயக நிகண்டு
* ஐந்திணை மஞ்சிகன் சிறுநிகண்டு
* விரிவு நிகண்டு ( அருணாச்சலநாவலர் இயற்றியது)
* கந்தசாமிநிகண்டு ( சுப்ரமணியதேசிகர் இயற்றியது)
* அகத்தியர்நிகண்டு (அகத்தியர் இயற்றியது)(மருத்துவம்)
* போகர் நிகண்டு (போகர் இயற்றியது)(மருத்துவம்)
* பொதியநிகண்டு 
* ஔவைநிகண்டு 
* இலக்கியத்திறவுகோல்நிகண்டு 
* ஆரியநிகண்டு
* சரஸ்வதி நிகண்டு - மூலிகைகள் பற்றிய நிகண்டு
* சித்த சுவாத நிகண்டு - மூலிகைகள் பற்றிய நிகண்டு

## மேற்கோள்கள்

## வெளி இணைப்புகள்
*தமிழில் ஆதி நிகண்டு திவாகரம்

பகுப்பு:நிகண்டுகள்